[{"text_idx": "#000003", "text": "Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingut"}, {"text_idx": "#000006", "text": "EiK: \u201cOlen jo\u0303udnud punkti, kus tunnen end oma kehas kindlamalt.\u201d"}, {"text_idx": "#000013", "text": "Sveta baaris esineb USA klubikuninganna UNiiQU3veebruar 17, 2022 Kandideeri vo\u0303i esita kandidaat Eesti Muusikaettevo\u0303tlusauhindadele!veebruar 16, 2022 Luuletaja ja muusik EiK avaldas oma viienda albumijaanuar 31, 2022"}, {"text_idx": "#000014", "text": "Sveta baaris esineb USA klubikuninganna UNiiQU3"}, {"text_idx": "#000015", "text": "Kandideeri vo\u0303i esita kandidaat Eesti Muusikaettevo\u0303tlusauhindadele!"}, {"text_idx": "#000016", "text": "Luuletaja ja muusik EiK avaldas oma viienda albumi"}, {"text_idx": "#000026", "text": "2018. aastal esmakordselt toimunud su\u0308ndmus ja\u0308tkab oma eesma\u0308rki luua linnafestival, mis toob suve lo\u0303puks mo\u0308o\u0308da kodumaad vo\u0303i maailma ra\u0308nnanud so\u0303brad ja kogukonnad taas kokku ning pakub kuulajatele laialdast valikut elektroonilist muusikat. Festivali programm tutvustab kohalikke omana\u0308olise ka\u0308ekirjaga artiste, uusi tulijaid, toob koju ka\u0308tte elektroonilise muusika tipptegijaid mujalt maailmast ning ro\u0303hutab sealjuures ka visuaalset ja kunstilist poolt."}, {"text_idx": "#000027", "text": "Va\u0308lisartistidest astuvad live\u2019iga u\u0308les varemgi HALLi ku\u0308lastanud ambient techno kooslus Polar Inertia ning eksperimentaalse ka\u0308ekirjaga ja mitmete aliaste all tegutsev Voiski. Samuti teevad Eestis esmakordselt live-etteaste techno-avangardist ja Downwards Recordsi vedaja Regis ning tumeelektroonika ja acid-techno biitidega ma\u0308ngiv Bloody Mary. 4-tunnise DJ-setiga on platsis Hispaania elektroonilise muusika skeene pioneer Oscar Mulero, kes on tuntud oma tumedako\u0303lalise ja tantsupo\u0303randale valu andva selektsiooni poolest; Kolumbia edukaimaks teknosaadikuks nimetatud Adriana Lopez, kelle selektsioon on u\u0308les ehitatud hu\u0308pnootilistele ru\u0308tmidele; oma mitmeku\u0308lgseid vinu\u0308u\u0308lileide presenteerivad aga plaadifirma My Own Jupiter boss Nicolas Lutz ja kollektiivi Slow Life esinaine Laurine."}, {"text_idx": "#000028", "text": "Kohalikest artistidest astuvad live\u2019is u\u0308les tumemuusika trio Forgotten Sunrise, acid\u2013 ja hu\u0308pnootilist techno\u2019t viljelev VARJUR, modulaar-techno ekspert Motobor ning eksperimentaalne helidisainer Rando Arand."}, {"text_idx": "#000030", "text": "\u201cAeg, mil me pole saanud ku\u0308lg ku\u0308lje ko\u0303rval tantsida na\u0308ib praeguseks pikk ning inimesed igatsevad kontsertidel, festivalidel ja pidudel ka\u0308imist ilmselt rohkem kui kunagi varem. Taas kokku tulla, na\u0308ost na\u0308kku suhelda, tantsida, muusikat kuulata. Loodame, et saame The Dark Side of the Mooni toimumise ajaks pakkuda ja kogeda seda tuttavat tunnet nii palju kui vo\u0303imalik. Selle nimel me va\u0308hemalt pingutame,\u201d so\u0303nab festivali peakorraldaja Elena Natale."}, {"text_idx": "#000031", "text": "O\u0308ist programmi vo\u0303o\u0303rustava HALLi pealava ja va\u0308iksema Mesila saali ko\u0303rval toimub festivali pa\u0308evane programm HALLi suveaia ja pizza-resto Suvila laval, kus on vo\u0303imalik kuulata kontserte, DJ-sette ning nautida ehtsas kiviahjus valminud ka\u0308sito\u0308o\u0308-pitsasid. A\u0308sja uuenduskuuri la\u0308binud Suvilat saab ku\u0308lastada juba sel na\u0308dalavahetusel toimuval avamisu\u0308ritusel, kus ootab ees uus menu\u0308u\u0308 ning plaate keerutavad HALLi residendid ja so\u0303brad."}, {"text_idx": "#000033", "text": "festivalHALLkontsertmuusikaThe Dark Side Of The Moon"}, {"text_idx": "#000034", "text": "Sandra to\u0303i Ha\u0308ppeningi muusika soovist levitada head biiti ja ra\u0308a\u0308kida va\u0308a\u0308rt helikunstist ning artistidest. Lisaks muusikast laetud kirjaso\u0303nale su\u0308nnivad tema eestvedamisel fotomaterjalid intervjuudele ja muud po\u0303nevat."}]